Ματιέ Βαλμπουενά

Ο Ματιέ Βαλμπουενά (γαλλικά: Mathieu Valbuena, προφορά: matjø valbwena, 28 Σεπτεμβρίου 1984) είναι Γάλλος διεθνής ποδοσφαιριστής, ο οποίος αγωνίζεται ως αριστερός πλάγιος μέσος και μεσοεπιθετικός για τον Ολυμπιακό Β’.

 Σταδιοδρομία 
 Βιογραφία 
Ο Βαλμπουενά γεννήθηκε στην κοινότητα της Μπρυζ στο νομό της Ζιρόντ στην Γαλλία από τον Κάρλος και την Μπριζίτ Βαλμπουενά. Έχει ισπανική καταγωγή από τον πατέρα του, ο οποίος προέρχεται από το Βαγιαδολίδ, πόλη της κεντρικής Ισπανίας. Ο πατέρας του Βαλμπουενά εργάζεται αυτό τον καιρό στην υπηρεσία αθλητισμού του Δήμου του Μπλανκφόρ.Nicole Labarbe, « ES Blanquefort : "un geste naturel pour Mathieu" » sur aquitaine.fff.fr, 17 Οκτωβρίου 2011 Valbuena climbing towards glory  fifa.com, 2 Ιουνίου 2010 Ο Βαλμπουενά μεγάλωσε κοντά στο Μπλανκφόρ όπου οι γονείς του κατοικούν ακόμα. Προτού γίνει επαγγελματίας ποδοσφαιριστής, ο Βαλμπουενά εργαζόταν ως πωλητής σε κατάστημα αθλητικού ρουχισμού, ενώ παρακολουθούσε ταυτόχρονα τις σπουδές του. Στις 23 Δεκεμβρίου 2010, ενώ πραγματοποιούσε τη διαδρομή μέχρι το Μπλανκφόρ προκειμένου να γιορτάσει τα Χριστούγεννα με τους γονείς του, έπεσε θύμα τροχαίου ατυχήματος στο Μπορντό όντας στο τιμόνι μιας Lamborghini Murciélago, χάνοντας τον έλεγχο του οχήματός του λόγω του βροχερού καιρού. Το αμάξι καταστράφηκε ολοσχερώς, ωστόσο ο ίδιος κατάφερε να βγει σώος.Valbuena a perdu le contrôle de sa Lamborghini, sudouest.fr

 Ξεκινήματα στη Λανγκόν και μετέπειτα στη Λιμπούρν 
μικρογραφία|κατακόρυφα|160px|Ο Βαλμπουενά με τη Λιμπούρν Σαιν-Σεράν το 2006
Ο Βαλμπουενά ξεκίνησε την καριέρα του ως ποδοσφαιριστής από την ομάδα της γενέτειράς του ΑΣ Μπλανκφόρ. Ανέπτυξε ιδιαίτερο ενδιαφέρον για το άθλημα χάρη στον πατέρα του, ο οποίος τον έπαιρνε μαζί του σε εντός έδρας αναμετρήσεις της Μπαρτσελόνα στο Καμπ Νου στη διάρκεια των σχολικών διακοπών. Σε ηλικία εννέα ετών, η ποδοσφαιρική του καριέρα ανεστάλη λόγω 50 πόντων ραμμάτων που του έγιναν στο πόδι έπειτα από ατύχημα ενώ κολυμπούσε. Μετά την αποθεραπεία από τον τραυματισμό του, ο Βαλμπουενά επέστρεψε στην ενασχόλησή του με το ποδόσφαιρο και σύντομα κατάφερε να εντυπωσιάσει τους προπονητές της ομάδας του. Το 1998, έλαβε το βραβείο του καλύτερου παίκτη, σε ένα τοπικό τουρνουά σε επίπεδο εφήβων που διοργανωνόταν στο Καμπ ντε Λοζ, το προπονητικό κέντρο της επαγγελματικής ομάδας της Παρί Σεν Ζερμέν. Το 2001, ο Βαλμπουενά αποκτήθηκε από την επαγγελματική ομάδα της Ζιροντέν Μπορντό.

Ο Ματιέ Βαλμπουενά αγωνίστηκε για διάστημα δύο ετών με την ομάδα των Κ-18 των Γιρονδίνων δίπλα σε έναν από τους καλύτερούς του φίλους, τον Ριό Μαβουμπά, καθώς και τον Μαρουάν Σαμάκ.Quand Mavuba croise Valbuena  lequipe.fr, 20 Απριλίου 2008 Ο Βαλμπουενά αγωνίστηκε μόλις δύο φορές με τη δεύτερη ομάδα του συλλόγου, αποκλείστηκε όμως από την ομάδα από τον Ζαν-Λουί Γκαρσιά, προπονητή της δεύτερης ομάδας.« Valbuena, le pari de l'OM », eurosport.fr, 22 Ιουλίου 2006 Ειπώθηκε ότι ο Βαλμπουενά έμεινε ελεύθερος από την ομάδα λόγω του μικρού του ύψους. Ωστόσο, ο παλιός ποδοσφαιριστής και προπονητής Φιλίπ Λυκά εξηγούσε ότι ο Βαλμπουενά είχε μείνει ελεύθερος από τον σύλλογο, καθώς δεν προσπαθούσε πολύ στις προπονήσεις ώστε να "μετατρέψει το παιχνίδι του επιπέδου ενός νεαρού παίκτη, που είχε, σε αυτό ενός επαγγελματία" και ότι "το παιχνίδι του έπρεπε να γίνει πιο γρήγορο και να αποφεύγει τις μονομαχίες σώμα με σώμα στον αγωνιστικό χώρο".How Mat is seen by his trainers… , Mathieu Valbuena Official Website, 16 Φεβρουαρίου 2011Valbuena, le pari de l'OM, 22 Ιουλίου 2006, Eurosport

Αφότου έμεινε ελεύθερος από την Μπορντό, ο Βαλμπουενά έβαλε σε αναμονή τα όνειρά του να γίνει επαγγελματίας ποδοσφαιριστής και ακολούθησε σχετική εισήγηση-συμβουλή του Γκαρσιά να αγωνιστεί στην ερασιτεχνική ομάδα της Λανγκόν Καστέ ΦΚ η οποία έπαιρνε μέρος στο CFA 2, την πέμπτη κατηγορία του γαλλικού ποδοσφαίρου. Αντίθετα με την Μπορντό, όπου προπονούνταν αρκετές φορές την εβδομάδα, ο Βαλμπουενά προπονούνταν μονάχα τρεις φορές την εβδομάδα με την ομάδα της Λανγκόν-Καστέ και, λόγω του καταστατικού ερασιτεχνικού σωματείου της τελευταίας, εργαζόταν, παράλληλα, ως πωλητής σε κατάστημα αθλητικού ρουχισμού όταν δεν αγωνιζόταν. Στη διάρκεια της μοναδικής του σεζόν στον σύλλογο, εντυπωσίασε χάρη στην πολύ καλή του τεχνική κατάρτιση και στη συνέχεια αποκτήθηκε από τη Λιμπούρν Σαιν-Σεράν η οποία τον παρακολούθησε μέσω κυνηγού ταλέντων τουλάχιστον οκτώ φορές στο διάστημα της παρουσίας του στη Λανγκόν-Καστέ.

Από τη στιγμή που έφτασε στη Λιμπούρν Σαιν-Σεράν, το παιχνίδι του Βαλμπουενά αναπτύχθηκε και βελτιώθηκε. Στη διάρκεια της πρώτης του σεζόν με τον σύλλογο, αγωνίστηκε με μεγάλη αυτοθυσία υπό τις εντολές του Αντρέ Μενό, αγωνιζόμενος σε 20 αγώνες πρωταθλήματος και σημειώνοντας δύο, συνολικά, τέρματα.Football National Libourne Saison 2004/2005 , Stat2Foot, 16 Φεβρουαρίου 2011 Στα μέσα της σεζόν ο Μενό απολύθηκε και αντικαταστάθηκε από τον Ντιντιέ Τολό. Η ομάδα τερμάτισε, τελικώς, στην 13η θέση του πρωταθλήματος εκείνη τη σεζόν. Στη διάρκεια της σεζόν σεζόν 2005-2006, ο προπονητής Τολό διέκρινε αμέσως το ταλέντο του Βαλμπουενά. Ο Τολό περιέγραψε τον Βαλμπουενά ως "τον αρχιτέκτονα της ομάδας" και επεχείρησε να χτίσει την ομάδα γύρω από τον παίκτη. Στο τέλος, ο χρόνος συμμετοχής του Βαλμπουενά άρχισε να αυξάνεται με ταχείς ρυθμούς. Αγωνίστηκε σε 31 αναμετρήσεις και πέτυχε 9 τέρματα, ενώ αναδείχτηκε κορυφαίος ποδοσφαιριστής της Νασιονάλ. Ο Βαλμπουενά έλαβε επαίνους για την απόδοσή του, αλλά συνέχισε να δέχεται κριτική για την εμμονή του να "θέλει να κάνει τα πάντα μόνος του" όπως αναφέρει και ο προπονητής του. Στις 12 Αυγούστου 2005, πέτυχε το πρώτο του τέρμα για τη σεζόν στη διάρκεια μιας νίκης της ομάδας του με σκορ 2–0 επί της Μουλέν.Libourne v. Moulins Match Report , Foot-National, 7 Οκτωβρίου 2005 Δύο εβδομάδες αργότερα, ο Βαλμπουενά σημείωσε δύο τέρματα στην εκτός έδρας νίκη της ομάδας του με 3–1 επί της Σερμπούρ.Cherbourg v. Libourne Match Report , Foot-National, 20 Αυγούστου 2005 Το μόνο μελανό σημείο αυτής της σεζόν ήρθε στις 9 Σεπτεμβρίου 2005, στη διάρκεια της ήττας της Λιμπούρν με 2–1 απέναντι στην ΓΚαζελέκ Αζαξιό όταν ο Βαλμπουενά δέχτηκε την πρώτη κόκκινη κάρτα της καριέρας του.Gazélec Ajaccio v. Libourne Match Report , Foot-National, 9 Σεπτεμβρίου 2005 Αυτή ήταν και η πρώτη ήττα της σεζόν για τον σύλλογο και ο Βαλμπουενά τιμωρήθηκε με τρεις αγωνιστικές με αιτία την κόκκινη κάρτα που δέχτηκε στη συγκεκριμένη αναμέτρηση.Libourne Saint-Seurin 2005 results and stats , Bari '91, 11 Μαρτίου 2011 Ο Βαλμπουενά επέστρεψε στους αγωνιστικούς χώρους στις 7 Οκτωβρίου, όπου γνώρισε μια νέα ήττα, αυτή τη φορά με σκορ 1–0 από την Μπαγιόν.Bayonne v. Libourne Match Report , Foot-National, 7 Οκτωβρίου 2005

Τον Νοέμβριο του 2005, ο Βαλμπουενά ξαναβρήκε τη φόρμα που είχε στην αρχή της σεζόν πετυχαίνοντας τέσσερα τέρματα σε τρεις αγώνες συνολικά. Πέτυχε το πρώτο του τέρμα στις 5 Νοεμβρίου, στη διάρκεια της εντός έδρας νίκης της ομάδας του επί της Νιμ.Libourne v. Nîmes Match Report , Foot-National, 5 Νοεμβρίου 2005 Δύο εβδομάδες αργότερα, ο Βαλμπουενά σημείωσε τέρμα σε βάρος της Ανζέ με την ομάδα του να παίρνει ακόμη μία νίκη, ενώ το επόμενο Σαββατοκύριακο πέτυχε δύο τέρματα στη διάρκεια της νίκης της ομάδας του με σκορ 2–0 επί της Πω.Libourne v. Angers Match Report , Foot-National, 26 Νοεμβρίου 2005Pau v. Libourne Match Report , Foot-National, 2 Δεκεμβρίου 2005 Χάρη στις εμφανίσεις του, ο Βαλμπουενά δέχτηκε κρούση στη διάρκεια του Δεκεμβρίου από αρκετές ομάδες της Λιγκ 1 και της Λιγκ 2, και πιο συγκεκριμένα τις Σαιντ-Ετιέν και Οσέρ. Ωστόσο, ο επιθετικός μέσος διέψευσε τις διάφορες επαφές, δηλώνοντας την επιθυμία του να παραμείνει ώστε να βοηθήσει τη Λιμπούρν να καταφέρει την άνοδο στη δεύτερη κατηγορία.Valbuena reste à Libourne , Foot-National, 13 Δεκεμβρίου 2005 Ο Βαλμπουενά, ωστόσο, σημείωνε λιγότερα τέρματα κατά τη χειμερινή περίοδο, παρέμεινε όμως βασικότατο στέλεχος στη σύνθεση της ομάδας, η οποία παρέμενε σε επαφή με τις θέσεις που οδηγούσαν στην άνοδο στη Λιγκ 2.Historique du club , FC Libourne Saint-Seurin, 21 Ιουλίου 2010 Στις 29 Απριλίου 2006, κι ενώ η Λιμπούρν έδινε μάχη για την πρώτη θέση που έδινε την άνοδο στη Λιγκ 2, ο Βαλμπουενά πέτυχε δύο ακόμη τέρματα, αυτή τη φορά απέναντι στην Τουλόν σε μία ακόμη μεγάλη νίκη του συλλόγου.Libourne v. Toulon Match Report , Foot-National, 29 Απριλίου 2006 Η Λιμπούρν παρέμεινε αήττητη στους τελευταίους τέσσερις αγώνες της, τερματίζοντας εντός των τριών πρώτων θέσεων της βαθμολογικής κατάταξης, καταφέρνοντας με αυτό τον τρόπο να πάρει την άνοδο για τη Λιγκ 2 για πρώτη φορά στην ιστορία της, μετά τη συγχώνευση των ποδοσφαιρικών σωματείων της Λιμπούρν και του Σαιν-Σεράν το 1998. Για την προσπάθειά του στη διάρκεια αυτής της σεζόν, ο Βαλμπουενά βραβεύτηκε ως ο καλύτερος παίκτης του πρωταθλήματος εκείνης της σεζόν, κάτι που δεν έκανε τίποτε άλλο παρά να ενισχύσει το ήδη υπάρχον ενδιαφέρον από ομάδες της Λιγκ 2 και της Λιγκ 1 για την απόκτησή του.Libourne: le verdict est tombé , OM Planete, 3 Μαΐου 2008Mathieu Valbuena et son parcours , Ολιμπίκ Μαρσέιγ, 25 Δεκεμβρίου 2006

 Ολιμπίκ Μαρσέιγ (2006-2014) 
μικρογραφία|αριστερά|Ο Ματιέ Βαλμπουενά το 2008.
Στις 1 Ιουλίου 2006, αποκτήθηκε από την Ολιμπίκ Μαρσέιγ έναντι  ευρώ και υπέγραψε το πρώτο επαγγελματικό συμβόλαιο της καριέρας του, συνολικής διάρκειας τριών ετώνValbuena a signé à l'OM , lfp.fr, 14 juin 2006..Arsenal surveille Valbuena  lequipe.fr, 3 juillet 2011 Έχοντας τραυματιστεί στον αστράγαλο στη διάρκεια του καλοκαιριού του 2006, δεν συμμετείχε παρά σε 15 αναμετρήσεις, κυρίως μπαίνοντας στον αγωνιστικό χώρο με τη μορφή αλλαγής, στη διάρκεια της σεζόν 2006-2007.

Στις 19 Μαΐου 2007, πέτυχε το νικητήριο τέρμα στην επικράτηση της ομάδας του με σκορ 2-1 επί της ΑΣ Σαιντ-Ετιέν που έδωσε τη δυνατότητα στην ΟΜ να πάρει την πρόκριση για το Τσάμπιονς Λιγκ.« ASSE 1-2 OM : en Ligue des champions ! »  om.net, 20 mai 2007.

Στις 3 Οκτωβρίου 2007, στα πλαίσια της δεύτερης αγωνιστικής της φάσης των ομίλων του Τσάμπιονς Λιγκ, αγωνίστηκε ως βασικός και σημείωσε ένα τέρμα στην « ιστορική » νίκη της Μαρσέιγ επί της Λίβερπουλ με ένα σουτ από απόσταση 20 μέτρων στο "παράθυρο" της αντίπαλης εστίας, με τον διεθνή αθλητικό Τύπο να υποκλίνεται στη μοναδικότητά του.

Μετά τις καλές του εμφανίσεις με τη φανέλα της Μαρσέιγ, έγινε βασικό στέλεχος στην αρχική ενδεκάδα της ομάδας, με την OM να του προτείνει τριετή ανανέωση συμβολαίου τον Οκτώβριο του 2007. Στις 26 Ιανουαρίου 2008, ο Ματιέ Βαλμπουενά πέτυχε τα δύο πρώτα του τέρματα στη διάρκεια ενός αγώνα για τη Λιγκ 1 στη διάρκεια της αναμέτρησης της ομάδας του απέναντι στην ΣΜ Καέν (νίκη της ΟΜ με σκορ 6-1),OM 6-1 Caen : Et soudain, l'avalanche , om.net, 26 janvier 2008. ένα σουτ στο "παράθυρο" της αντίπαλης εστίας με περιορισμένη ορατότητα και με φάλτσο, κάτι που του απέφερε το βραβείο UNFP του καλύτερου τέρματος της σεζόν.Valbuena récompensé pour le plus beau but laprovence.com, 11 mai 2008

Υπέγραψε νέο συμβόλαιο διάρκειας πέντε ετών τον Απρίλιο του 2008, με τη λήξη του συμβολαίου του να φτάνει, έτσι, το 2013. Ο Πάπε Ντιούφ, πρόεδρος του συλλόγου, εξήγησε ότι επρόκειτο περί θέλησης της Μαρσέιγ για « ποντάρισμα στα νιάτα και το ταλέντοL’OM « mise sur le talent » de Valbuena et de Taiwo , om.net, 19 avril 2008. ». Η ανανέωση αυτή του συμβολαίου έβαλε τέλος σε όλες τις φήμες που έφερναν τον Βαλμπουενά κοντά στη Ζενίτ Αγίας Πετρούπολης.« St-Pétersbourg veut Valbuena »  sport.fr, 31 juillet 2008 Τον Μάιο του 2008, ο Ματιέ Βαλμπουενά ήταν μέλος της καλύτερης ενδεκάδας της Λιγκ 1 για τη σεζόν 2007-2008 για την πρώτη του σεζόν ως βασικό στέλεχος στον σύλλογο.« Marseille/Valbuena : "Pas anecdotique" » football365.fr, 12 mai 2008. Στις 21 Ιουλίου 2008, υποβλήθηκε σε χειρουργική επέμβαση στη βουβωνική χώρα.

Έπειτα από ένα δύσκολο ξεκίνημα στη σεζόν 2009-2010 όπου έφτασε στο σημείο ακόμα και να εξετάσει το ενδεχόμενο φυγής από τη Μαρσέιγ, καθώς ο Βαλμπουενά δεν περιλαμβανόταν στα πλάνα του νέου τεχνικού, Ντιντιέ Ντεσάν,Didier Deschamps ne veut pas de Valbuena dhnet.be, 5 mai 2009 κατάλαβε τελικά να εξασφαλίσει θέση βασικού στην ομάδα μετά το πέρας της χειμερινής μεταγραφικής περιόδου.

Στις 27 Μαρτίου 2010, βοήθησε την Ολιμπίκ Μαρσέιγ να βάλει τέλος σε μια "ξηρασία" διάρκειας 17 ετών από πλευράς τίτλων για τους Μασσαλούς, κυρίως χάρη με ένα τέρμα στη νίκη με 3-1 της OM απέναντι στη Ζιροντέν Μπορντό για τον τελικό του Λιγκ Καπ Γαλλίας.

Τον Σεπτέμβριο του 2010, επέκτεινε κατά έναν χρόνο το συμβόλαιό του με τους Μασσαλούς, παραμένοντας, έτσι, στους Φωκαείς έως το 2014.Valbuena prolonge jusqu'en 2014 , lephoceen.fr, 13 septembre 2010

Στις 23 Νοεμβρίου 2010, πέτυχε το πρώτο τέρμα της OM στη διάρκεια της αναμέτρησης απέναντι στη Σπαρτάκ Μόσχας στη Μόσχα (νίκη 3-0) με ένα ανάποδο ψαλίδι εντός της περιοχής των Ρώσων το οποίο κατέληξε στο "παράθυρο" της εστίας. Η νίκη αυτή έδωσε την ευκαιρία στην ομάδα να επιβιώσει της φάσης των ομίλων για πρώτη φορά μετά τη σεζόν 1999-2000.Marseille au rendez-vous  lequipe.fr, 23 novembre 2010 Στις 22 Ιανουαρίου 2011, υπέστη σοβαρό διάστρεμμα στο γόνατο στη διάρκεια προπόνησης, κάτι που τον άφησε έναν μήνα εκτός αγωνιστικής δράσης.

Στις 6 Δεκεμβρίου 2011, πέτυχε το τέρμα που χάρισε στην ΟΜ την πρόκριση για τη φάση των 16 του Τσάμπιονς Λιγκ στην έδρα της κατόχου του τίτλου του πρωταθλητή Γερμανίας, Μπορούσια Ντόρτμουντ (2-3).

Στις 28 Μαρτίου 2012, ο Ντιντιέ Ντεσάν έχρισε τον Βαλμπουενά αρχηγό της ομάδας των Φωκαιών για τον πρώτο αγώνα για τα προημιτελικά του Τσάμπιονς Λιγκ απέναντι στην Μπάγερν Μονάχου μετά την τιμωρία του Στεβ Μανταντά.Valbuena capitaine, Rémy titulaire, francefootball.fr, 28 mars 2012.

Με το πέρας της σεζόν 2011-2012, ο Ματιέ Βαλμπουενά ήταν ο δεύτερος καλύτερος στις ασίστ στο πρωτάθλημα με 13 ασίστ συνολικά, πίσω από τον Εντέν Αζάρ ο οποίος είχε πετύχει 15.Classement officiel des passeurs 2011-2012 , lfp.fr

 Ντιναμό Μόσχας (από το 2014) 
Στις 2 Αυγούστου 2014, υπέγραψε συμβόλαιο διάρκειας τριών ετών με την Ντιναμό Μόσχας« Valbuena, c'est fait ! », L'Équipe, 2 août 2014.. Από την πρώτη του συμμετοχή, κιόλας, απέναντι στην ΦΚ Ούφα, κατάφερε να διακριθεί με δύο ασίστ έπειτα από στημένες φάσεις. Στη διάρκεια της επόμενης αναμέτρησης, πραγματοποίησε ακόμη δύο ασίστ και επιβεβαίωσε την πλήρη προσαρμογή του στην Ντιναμό Μόσχας. Έπειτα από 10 συμμετοχές σε αναμετρήσεις πρωταθλήματος, μετρούσε δύο τέρματα και επτά ασίστ.

 Ολυμπιακός (2019-2023) 
Στις 27 Μάιου 2019 υπέγραψε με τον Ολυμπιακό μονοετές συμβόλαιο.

Στις 17 Φεβρουάριου 2020 (υπέγραψε 7 Μαρτίου) και μετά τις καλές επιδόσεις του στην ομάδα ανανέωσε το συμβόλαιο του μέχρι το 2021.

Στις 10 Ιουλίου του 2023 αποχώρησε από τον Ολυμπιακό ύστερα από τέσσερα χρόνια παρουσίας με την ερυθρόλευκη φανέλα, καταγράφοντας συνολικά 7.215 αγωνιστικά λεπτά και 150 συμμετοχές με 18 γκολ και 43 ασίστ. Με τους Πειραιώτες κατέκτησαν τρία Πρωταθλήματα και ένα Κύπελλο Ελλάδας.

 Εθνική Γαλλίας 
250px|δεξιά|μικρογραφία|Ο Ματιέ Βαλμπουενά, αγωνιζόμενος με την Εθνική Γαλλίας, στις 22 Μαρτίου 2013
Στις 20 Μαρτίου 2008, ο Ματιέ Βαλμπουενά κλήθηκε για πρώτη φορά στην Εθνική Γαλλίας από τον Ρεϊμόν Ντομενέκ. Ωστόσο, τραυματίστηκε στους προσαγωγούς την επόμενη, μόλις, μέρα της κλήσης του χάνοντας έτσι την πρώτη του ευκαιρία να αγωνιστεί με τους Bleus.Valbuena privé de Bleus sport24.com, 23 mars 2008 Στις 11 Μαΐου 2010, προεπιλέχτηκε από τον Ρεϊμόν Ντομενέκ στην αποστολή των 30 παικτών ενόψει του Παγκοσμίου Κυπέλλου του 2010.Sans Vieira ni Benzema, avec Valbuena  lequipe.fr, 11 mai 2010.

Οι καλές εμφανίσεις του Βαλμπουενά ανταμείφθηκαν καθώς σύμφωνα με τη δημόσια τοποθέτηση του Ρεϊμόν Ντομενέκ στις 24 Μαΐου 2010, αποτελούσε μέρος της 23μελούς αποστολής που θα λάμβανε μέρος στο Παγκόσμιο Κύπελλο του 2010 στη Νότια ΑφρικήValbuena préféré à Ben Arfa  football365.fr, 17 mai 2010.Planus et Valbuena convoqués à Tignes nouvelobs.com, 17 mai 2010

Στις 26 Μαΐου 2010 μπήκε ως αλλαγή στο 65ο λεπτό του φιλικού προετοιμασίας για το Παγκόσμιο Κύπελλο του 2010 απέναντι στην Κόστα Ρίκα, πραγματοποιώντας έτσι την πρώτη του διεθνή εμφάνιση με γαλλικό εθνόσημο στο στήθος. Πέτυχε το πρώτο του τέρμα ως διεθνής λιγότερο από είκοσι λεπτά μετά την είσοδό του στον αγωνιστικό χώρο στον ίδιο αυτό αγώνα, δίνοντας τη δυνατότητα στην ομάδα του να πάρει τη νίκη με σκορ 2-1Les Bleus dominent le Costa Rica france-info.com, 26 mai 2010..France - Costa Rica : Mathieu Valbuena aux anges laprovence.com, 26 mai 2010

Μετά το Μουντιάλ του 2010, ο Λοράν Μπλαν, νεοπροσληφθείς στην τεχνική ηγεσία των Bleus, κάλεσε τον Βαλμπουενά τον Σεπτέμβριο του 2010 για τους πρώτους δύο αγώνες για τα Προκριματικά του Euro 2012. Αρχικά, ο Λοράν Μπλαν τον έβλεπε ως αλλαγή του Ζερεμί Μενέζ,La chance de Valbuena ? football365.fr, 2 septembre 2010 όμως μετά την απογοητευτική απόδοση του Μενέζ απέναντι στη Λευκορωσία και τον τραυματισμό του Λοΐκ Ρεμί,Les 23 Bleus contre la Roumanie et le Luxembourg lexpress.fr, 30 septembre 2010 ο Βαλμπουενά αγωνίστηκε ως βασικός στη δεξιά πλευρά του γηπέδου απέναντι στη Βοσνία-Ερζεγοβίνη και είχε θετική απόδοση, δίνοντας, μεταξύ άλλων, και μια ασίστ στον Φλοράν Μαλουντά στο δεύτερο τέρμα των Bleus.La passe décisive de Valbuena était volontaire 20minutes.fr, 10 septembre 2010 Πέτυχε στη συνέχεια το δεύτερο τέρμα του ως διεθνής στο Γουέμπλεϊ απέναντι στην Αγγλία βοηθώντας την Εθνική Γαλλία να πάρει τη νίκη στις 17 Νοεμβρίου 2010.Les Bleus maîtres de Wembley  lejdd.fr, 17 novembre 2010

Το 2012, ήταν μέλος της λίστας των παικτών που επελέγησαν από τον Μπλαν για να λάβουν μέρος στο Euro.Les recalés sont Gourcuff et Yanga, francefootball.fr, 29 mai 2012. Συχνά χρησιμοποιούμενος από τον Λοράν Μπλαν στη διάρκεια των φιλικών προετοιμασίας, ωστόσο δεν αγωνίστηκε ούτε λεπτό στη διάρκεια της διοργάνωσης όπου η Γαλλία έφτασε ως τα προημιτελικά, αποκλειόμενη από την Ισπανία (0-2).Valbuena préfère se taire, francefootball.fr, 24 juin 2012.

Στις 22 Μαρτίου 2013, ο Ματιέ Βαλμπουενά πραγματοποίησε μια πολύ καλή εμφάνιση απέναντι στη Γεωργία (3-1, αναμέτρηση για τα προκριματικά του Παγκοσμίου Κυπέλλου του 2014) δίνοντας δύο ασίστ στους Ολιβιέ Ζιρού και Φρανκ Ριμπερί και πετυχαίνοντας ένα καταπληκτικό γκολ με σουτ στην κίνηση.

 Τίτλοι- Διακρίσεις 
 Συλλογικοί 
Μαρσέιγ
 Πρωτάθλημα Γαλλίας: 2009-10
 Κύπελλο Γαλλίας: 2009-10, 2010-11, 2011-12
 Σούπερ Καπ Γαλλίας: 2010, 2011

Ολυμπιακός
 Πρωτάθλημα Ελλάδας: 2019-20, 2020-21, 2021-22
 Κύπελλο Ελλάδας: 2019-20

 Ατομικοί 
 Πρώτος σε ασίστ στο Γαλλικό πρωτάθλημα με 13 ασίστ.(2011-12)
 Πρώτος σε ασίστ στο Γαλλικό πρωτάθλημα με 12 ασίστ.(2012-13)
 Πρώτος σε ασίστ στο Ελληνικό πρωτάθλημα με 13 ασίστ.(2019-20)
 Μελος της καλύτερης ενδεκάδας του Γαλλικού πρωτάθληματος.(2007-08)
 Μέλος της καλύτερης ενδεκάδας του Γαλλικού πρωτάθληματος.(2012-13)
 Μέλος της καλύτερης ενδεκάδας του Ελληνικού πρωταθλήματος.(2019-20)

 Σημειώσεις 

 Παραπομπές 

 Εξωτερικοί σύνδεσμοι 

   Επίσημη Ιστοσελίδα

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΦΚ Λιμπούρν-Σαιν-Σεράν
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Ολυμπιακού Πειραιώς
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Γ.Σ. Καλλιθέας